
Kiskőrös Város Önkormányzatának Képviselő-testülete a hulladékról szóló 2012. évi CLXXXV. törvény 35. §-ában, a 39. § (2) bekezdésében valamint a 88. § (4) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 5. pontjában meghatározott feladatkörében eljárva az Önkormányzat Szervezeti és Működési Szabályzatáról szóló 24/2013. (XII. 19.) önkormányzati rendelet 30. § (5) bekezdés d) pontjában biztosított véleményezési jogkörében eljáró Ügyrendi és Összeférhetetlenségi Bizottsága, Pénzügyi Bizottsága, Művelődési, Közoktatási és Sport Bizottsága, Egészségügyi és Szociálpolitikai Bizottsága, Költségvetési, Városfejlesztési és Mezőgazdasági Bizottsága véleményének kikérésével a következőket rendeli el:

1. §

Kiskőrös Város Önkormányzata Képviselő-testületének a hulladékgazdálkodási közszolgáltatásról szóló 10/2013. (V. 30.) önkormányzati rendelet (továbbiakban: Rendelet) 1. § (1) bekezdése helyébe a következő rendelkezés lép:

„(1)A hulladékgazdálkodási közszolgáltatás a közszolgáltatás körébe tartozó valamennyi hulladékra kiterjedően annak átvételét, elszállítását, kezelését, valamint a hulladékgazdálkodási közszolgáltatással érintett hulladékgazdálkodási létesítmény fenntartását, üzemeltetését biztosító, kötelező jelleggel igénybe veendő szolgáltatás.”

2. §

A Rendelet 2. § (1) bekezdése helyébe a következő rendelkezés lép:

 „(1)	A hulladékgazdálkodási közszolgáltatást (a továbbiakban: közszolgáltatást) végző közszolgáltató a FHB-NP Nonprofit Közszolgáltató Nonprofit Korlátolt felelősségű Társaság (6521 Vaskút, 0551/2 hrsz.) és a Kunság-Halas Hulladékgazdálkodási Nonprofit Korlátolt Felelősségű Társaság (6400 Kiskunhalas, Alsószállás puszta 0995/12 hrsz.). Hulladékgazdálkodási tevékenysége a hulladékgazdálkodási közszolgáltatás körébe tartozó valamennyi hulladékra kiterjed. Hulladékgazdálkodási tevékenység megnevezése: hulladék gyűjtése, szállítása, hasznosítása, előkezelése. 
(2) Alvállalkozó a Kőröskom Kft. (6200 Kiskőrös, Petőfi S. út 108.) (együttesen a továbbiakban: szolgáltató). Hulladékgazdálkodási tevékenység fajtája: begyűjtés, szállítás. A Szolgáltató a közszolgáltatást 63-37 arányban látja el.”

3. §

(1) A Rendelet 3. § (6) bekezdése helyébe a következő rendelkezés lép:

„(6)	A tulajdonos az ingatlanán keletkező, vagy birtokában került települési szilárd hulladékot környezet-szennyezést megelőző, károsítását kizáró módon szabványos zárt gyűjtőedényben vagy szolgáltatótól vásárolt jelzett zsákban köteles gyűjteni.”

(2) A Rendelet 3. § az alábbi (5a) és (6a) bekezdéssekkel egészül ki:

(5a)	Amennyiben a szolgáltató az esedékes szolgáltatást valamely elháríthatatlan akadály miatt a szolgáltatást a megjelölt szolgáltatási napon nem végzi el, úgy az akadály elhárulását követő legközelebbi szolgáltatási napon szállítja el a hulladékot, amely a szolgáltatás szünetelése idején felgyűlt hulladék elszállítására is vonatkozik.

(6a)	Amennyiben a hulladék nem szabványos, zárt tárolóedényben, illetve nem a szolgáltatótól vásárolt jelzett zsákban kerül kihelyezésre, úgy szolgáltató nem köteles a hulladék begyűjtésére, elszállítására, kezelésére, ártalmatlanítására.

4. §

A Rendelet 4. § (1) bekezdése helyébe a következő rendelkezés lép:

„(1)A tulajdonos a közszolgáltatás ellátásáért az általa a szolgáltatóval megkötött közszolgáltatási szerződésben – írásbeli szerződés hiányában a 3. § (4) bekezdésében – meghatározott szolgáltatási díjat – negyedévente utólag - köteles megfizetni az alábbi fizetési módok valamelyike szerint:

a) csekk,
b) banki átutalás,
c) csoportos beszedési megbízás az ügyfél banki megbízása alapján,
d) díjfizetés QR kód alkalmazásával,
e) elektronikus számla kiegyenlítésével.


5. §

Ez a rendelet a kihirdetését követő napon lép hatályba, és a hatályba lépését követő napon hatályát veszti.



Domonyi László 								dr. Turán Csaba 
  polgármester								                   jegyző




ZÁRADÉK: 	Ez a rendelet az SzMSz 36. §. (2) bekezdése alapján 2014. november 6. napján lett kihirdetve.
	
Kiskőrös, 2014. november 6.

dr. Turán Csaba
jegyző

